Iуащхьэмахуэ уардэ
Гъатхэпэ мазэм щегъэжьауэ фокIадэм и 29 хъуху «Урысей 10» проект-зэпеуэшхуэ йокIуэкI. Телеканал «Россия 1»-мрэ ГеографиемкIэ урысей зэгухьэныгъэмрэ зэщIыгъуу «Россия 2», «Россия 24», «Москва 24», «Си дуней», «Къэрал» телеканалхэр, щIыналъэ КъТРК-р, «Вести FM», «Маяк», «Урысейм и радио» радиохэр, «Вести.RU», «Страна.RU» интернет-порталхэр, «Комсомольская правда» газетыр я щIэгъэкъуэну Iуэхур ирагъэжьащ.
ЗэпеуэмкIэ я мурадыр ди къэралым и щIыуэпс хъугъуэфIыгъуэхэр, ухуэныгъэ хьэлэмэтхэр, Урысейм и тхыдэм епха щIыпIэхэр цIэрыIуэ щIынымрэ пщIэ хэха хуегъэщIынымрэщ, къэрал кIуэцI туризмэм зегъэужьынырщ, хамэ къэрал къикIыу зыгъэпсэхуакIуэ къытхуэкIуэхэм я бжыгъэр гъэбэгъуэнырщ.
Нэхъыщхьэращи, Урысейр щIыуэпс хъугъуэфIыгъуэкIэ, щэнхабзэкIэ бей къэралыгъуэу зэрыщытыр хэIущIыIу щIынырщ, и цIэр жыжьэ гъэIунырщ. Урысейм и дамыгъэщIэу пщIы цIыхубэм къыхегъэхын — аращ къызыхураджэр.
НобэкIэ, Къэбэрдей-Балъкъэрым и напщIэ Iуащхьэмахуэ КИФЩI-м щыеплIанэщ.
Хэхыныгъэр щекIуэкIыр http://10russia.ru Интернет адресырщ. Зи хэкум пщIэ хуэзыщI дэтхэнэ ди лъахэгъуми игу къыдогъэкIыж Iуащхьэмахуэ папщIэ Iэ иIэтыну, ар Урысей Федерацэм и щIыпIэ нэхъ дахэ дыдэхэм хабжэным и гуащIэ хилъхьэну.
Щомахуэ Залинэ.
